ร้านนี้เป็นร้านอาหารไทยกึ่งๆจีน ที่มีอาหารหลากหลายมาก เปิดตั้งแต่ช่วงกลางวันถึงดึกๆค่ะ 
ซึ่งคนมาใช้บริการเยอะมาก

อาหารที่ขายมีทั้งต้มผัดแกงทอด ที่เด่นๆของร้านนี้จะเป็นเมนูเป็ด ไม่ว่าจะเป็น เป็ดย่าง เป็ดร่อน เป็ดมันปู
อาหารหลากหลายจนไ่ม่สามารถบอกได้่ว่าอะไรอร่อยที่สุด เพราะสั่งกี่อย่างๆก็ถูกใจ
ติดเสียอย่างเดียว จะติดมันไปนิดค่ะร้านนี้ พอมัน ทานเยอะๆก็จะเลี่ยนค่ะ แต่ก็ถือว่าอร่อยถูกปากอยู่ดีค่ะ

เมนูที่สั่งแล้วคิดว่าอร่อยนะคะ
"เป็ดร่อน"
เป็นเมนูเป็ดนำไปชุบแป้งทอดกรอบๆ ทานกับซอสหวานสูตรทางร้าน ราดมาบนเส้นหมี่ทอดกรอบค่ะ
กรอบอร่อยถูกปากอย่างมาก

"ออส่วน"
เป็นออส่วนหอยนางรมแบบนิ่ม ใส่ต้นหอมมาอย่างจุใจ ทานกับซอสพริกศรีราชายิ่งชูรสอย่าบอกใครเลยค่ะ

"เป็ดย่าง"
เป็ดย่างหนังบาง น้ำซอสหวาานหอม มีขิงซอยยิ่งเพิ่มอรรถรส ราคาไม่แพง

"ต้มยำปลา"
รสชาติไม่เผ็ดมากนักค่ะ ส่วนตัวชอบค่ะ เปรี้ยวเค็มเผ็ดพอดี  ปลาก็ค่อนข้างสด 

นอกจากนี้ยังมีเมนูน่าสนใจอีกหลากหลาย..ตบท้ายด้วยของหวานเป็นไอศครีมหนองโพสารพัดรสชาติค่ะ

ที่ชอบอีกอย่างหนึ่งของที่นี่คือ พนง.ค่อนข้างเหลือเฟือ และบริการดี พูดจาดีมาก ทำงานก็รวดเร็วค่ะ
ร้านมีที่จอดรถเพียงพอด้วยค่ะ แนะนำจริงๆค่ะร้านนี้ 